Symbol rozcestia O iných významoch výrazu *Rosina* pozri *Rosina (rozlišovacia stránka)*.
Súradnice: 49°10′46″S 18°46′09″V﻿ / ﻿49,179444°S 18,769167°V﻿ / 49.179444; 18.769167

**Rosina** je obec na Slovensku v okrese Žilina.

Poloha
------

Obec je situovaná vo východnej časti Žilinskej kotliny, podcelku Žilinská pahorkatina, v údolí potoka Rosinka, asi 4 km JV od centra mesta Žilina. Stred obce má nadmorskú výšku 400 m n. m.. Chotár obce sa nachádza v mierne zvlnenej pahorkatinnej krajine a je poľnohospodársky využívaný.

V katastri obce sa nachádzajú stovky ovocných stromov vysadených približne v rokoch 1958 až 1960, ktoré tvoria jednu z posledných zachovaných krajinných výsadieb v okolí Žiliny. V súčasnosti sú čoraz viac ohrozované rozširujúcou sa výstavbou.

Západne od obce sa nachádza odkalisko popolčeka zo spaľovania uhlia v teplárni prevádzkovanej spoločnosťou Žilinská teplárenská, a.s. Odkalisko bolo otvorené v roku 1985. Štúdia vyhotovená Štátnym geologickým ústavom Dionýza Štúra dokázala zvýšené hodnoty kadmia, bária, arzénu, ortuti a rádioaktivity. V budúcnosti je plánované jeho uzavretie a rekultivácia.

Dejiny
------

Najstaršie dôkazy osídlenia chotára dnešnej obce pochádzajú už z praveku. V potoku bol objavený okrúhly kameň s vyvŕtaným otvorom, o niečo mladšie boli poškodené bronzové nástroje (zrejme pripravené na roztavenie), objavené na súkromnom pozemku. Na Lipovci nad kostolom bolo objavené popolnicové pohrebisko ľudu lužickej kultúry z bronzovej doby.

Nepotvrdené informácie datujú existenciu obce už do roku 1135, kedy mala mať tunajšia osada už 16 obydlí. O dekádu neskôr legenda spomína kňaza, ktorý tu medzi pohanmi šíril kresťanstvo. Jeho milá (Rosina) ani malý syn sa nedočkali jeho návratu z vojenských výprav a tak, keď sa vrátil, stal sa pustovníkom. Na pamiatku svojej lásky si zmenil meno na Rosin (Rosinaj). Ďalšia nepodložená správa z publikácie Lietava spomína existenciu osady Rosina v roku 1208.

Dôveryhodná písomná zmienka o osade *villa Rozyna* pochádza až z roku 1341 a následne sa spomína dedičný richtár Walter. Už v roku 1400 bola obec farnosťou, hoci najstarší písomný farský záznam je z roku 1514. Koncom 16. storočia mala *Rozzina* 28 domov, v roku 1828 už 63 domov a 684 obyvateľov. Prvý drevený kostol, ktorý zrejme nahradil kaplnku, si občania postavili až v roku 1645. V rokoch 1685 až 1773 patrila obec jezuitskému rádu v Žiline, ktorého členovia tu istý čas bývali a pričinili sa o výstavbu Kaplnky svätého Jozefa na Lipovci, ktorá je najstaršou zachovanou pamiatkou v obci. V roku 1779 bol postavený rímskokatolícky Kostol sv. Kataríny Alexandrijskej, Kaplnka Sedembolestnej Panny Márie na dolnom konci bola postavená v roku 1903. Po zrušení jezuitskej rehole patrila obec až do roku 1848 strečnianskemu panstvu.

V rokoch 1932 – 1964 fungovalo v obci divadlo, prevádzka kina pretrvala do konca 80. rokov. V roku 1953 bolo v obci založené JRD, ktoré bolo s 11. „dvormi" najväčšie v žilinskom okrese. Kultúrny dom, ktorý si obyvatelia vybudovali svojpomocne, bol otvorený v roku 1985, kedy však už bola obec mestskou časťou Žiliny. K opätovnému osamostatneniu došlo v roku 1990 a pre svoju geografickú blízkosť k mestu sa postupne stala vyhľadávaným miestom výstavby rodinných domov pre obyvateľov žilinských sídlisk. Z Rosiny sa postupne vytvára určitý suburb mesta a prakticky sa spája s mestskou časťou Rosinky.

### Pamiatky

* Kaplnka svätého Jozefa na Lipovci z roku 1730
* Rímskokatolícky Kostol sv. Kataríny Alexandrijskej z roku 1779
* Socha sv. Jána Nepomuckého z roku 1796  na barokovo zdobenom pilieri z rokov okolo 1760  - obe národná kultúrna pamiatka
* Morová kaplnka z 2. polovice 18. storočia
* Kaplnka Sedembolestnej Panny Márie z roku 1903

Občianska vybavenosť
--------------------

V obci sú vybudované všetky inžinierske siete (elektrická energia, voda, zemný plyn i kanalizácia), obecný rozhlas, verejné osvetlenie aj obecná stránka s online údajmi z miestnej meteorologickej stanice. Občania aj návštevníci obce majú k dispozícii kultúrny dom, materskú i základnú školu, telocvičňu, nákupné stredisko Jednota, potraviny Koruna, obchod s rozličným tovarom, penzión, pizzeriu, viacero pohostinstiev, poštu, ambulanciu lekára pre deti aj dospelých, zubného lekára či viacero kaderníctiev a kvetinárstvo. Na dolnom konci obce sa nachádza viacero futbalových ihrísk, medzi nimi aj ihrisko, kde prebiehajú súťažné zápasy OŠK Rosina a ihrisko s umelým trávnikom. V areáli ZŠ s MŠ sa nachádza detské ihrisko, futbalové ihrisko, bežecký ovál, skatepark, hokejbalové ihrisko a ihrisko na plážový volejbal. V oddychovej zóne Skotňa sa nachádza detské a workoutové ihrisko. Spojenie s mestom zabezpečujú prímestské linky SAD Žilina.

Doprava
-------

Obec je spojená so Žilinou cestou III. triedy, ktorá cez Višňové a Turie pokračuje do Rajeckej doliny. Dopravu obyvateľov s mestom zabezpečuje autobusovými spojmi SAD Žilina. V severnej časti obce, medzi obcou Rosina a mestskou časťou Rosinky je plánovaná výstavba 4-prúdovej komunikácie "IV.okružná", preložky cesty I/64, ktorá bude spájať diaľničný privádzač pri mestskej časti Bytčica s cestou I/18 pri mestskej časti Rosinky. Južným cípom katastrálneho územia obce bude prechádzať úsek diaľnice D1 Lietavská Lúčka - Višňové - Dubná skala, na ktorej sa nachádza tunel Višňové. V budúcnosti bude obec zahrnutá do Integrovaného dopravného systému Žilinského samosprávneho kraja.

Obyvateľstvo
------------

K 20. 8. 2014 žilo v obci 3149 obyvateľov. k 10. 7. 2018 už 3270 obyvateľov. a k 10.6.2022 už 3343 obyvateľov

### Starostovia obce od r. 1990

* 1990 – 2005: Jaroslav Zábojník
* 2006 – 2010: Pavol Cíba
* 2011 – 2014: Jaroslav Zábojník
* 2014 – súč.: Ing. Jozef Machyna

Vo voľbách do orgánov samosprávy obcí v roku 2018 obhájil svoj mandát Ing. Jozef Machyna s počtom hlasov 1091 z celkových 1679 zúčastnených voličov (65,84 %).

Vo voľbách do orgánov samosprávy obcí v roku 2022 obhájil svoj mandát Ing. Jozef Machyna s počtom hlasov 1015 z celkových 1716 zúčastnených voličov (59,95 %).

Rozvoj obce
-----------

V rokoch 2013 – 2014 prebiehala výstavba novej materskej školy so 7 triedami a kapacitou 146 detí v priestore pri školskom ihrisku.

### 2014 - 2018

Zrekonštruovaná telocvičňa základnej školyV roku 2015 prebiehali práce na zateplení piatich pavilónov základnej školy. Na zvýšenie bezpečnosti cestnej prevádzky bola v novembri 2015 spustená svetelná signalizácia na ceste III. triedy medzi základnou a materskou školou.

Oddychová zóna Skotňa s detským a workout ihriskom

Počas roka 2016 prebehla rekonštrukcia a modernizácia obecného rozhlasu, realizácia oddychovej zóny Skotňa v oblasti za kostolom, ktorá spočívala vo výstavbe sypaných chodníkov, výsadby stromov, krov, trvaliek a výstavby detského ihriska. Bolo vybudované oplotenie nového cintorína. Počas letných mesiacov roku 2016 prebiehalo zateplenie telocvične, výmena zvyšných okien, fasádne úpravy pavilónov a vybudovanie dažďovej kanalizácie na odvedenie vôd zo striech pavilónov základnej školy.

Zrekonštruovaná vozovka a chodník na ulici Dolná rosinská
V roku 2017 prebehla rekonštrukcia knižnice v kultúrnom dome spočívajúca z rekonštrukcie priestorov, zakúpenia nových regálov a knižného fondu a rekonštrukcia zdravotného strediska a hasičskej zbrojnice. Rekonštrukčné práce spočívali v zateplení obvodového plášťa a strechy, vo výmene strešnej krytiny, okien a dverí, elektroinštalácie a v rekonštrukcii ústredného kúrenia. Na základe projektu bolo v obci osadené dopravné značenie na všetkých miestnych komunikáciach a značka "Zóna 40" na vjazdoch do obce , prebehla rekonštrukcia chodníkov na starom cintoríne, výstavba parkoviska pri cintoríne a výstavba skateparku v areáli školského ihriska. V septembri začala rekonštrukcia miestnej komunikácie v dĺžke 2 km, ktorá spočívala v asfaltovaní súvislého koberca a výstavbe jednostranného chodníka šírky 1,5 m.

V roku 2018 prebehla rekonštrukcia domu smútku, rekonštrukcia ulice Prostredná, nasvietenie prechodov pre chodcov, výstavba workout ihriska, dodanie záhradných kompostérov do každej domácnosti za účelom predchádzania vzniku biologicky rozložiteľných odpadov, nákup nového úžitkového vozidla Iveco pre obec, výstavba vodovodu a osvetlenia na novom cintoríne a začala rekonštrukcia kultúrneho domu. Obec získala dotáciu na udržiavacie práce v hasičskej zbrojnici, spočívajúce zo zlepšenia podmienok pre uskladnenie a údržbu hasičskej techniky. 

### Prehľad investícií v obci

* Výstavba novej materskej školy ✔
* Zateplenie základnej školy a telocvične ✔
* Rekonštrukcia a modernizácia obecného rozhlasu ✔
* Výstavba oddychovej zóny s detským a workout ihriskom ✔
* Rekonštrukcia hasičskej zbrojnice, zdravotného strediska, domu smútku, kultúrneho domu vrátane knižnice, chodníkov na cintoríne a výstavba parkoviska pri cintoríne ✔
* Rekonštrukcia ulice Prostredná a hlavnej miestnej komunikácie, vrátane výstavby chodníka a nasvietenia priechodov pre chodcov ✔
* Výstavba skateparku a dopravného ihriska ✔

Obecný úrad Rosina po rekonštrukcii
### 2018 - 2022

### Prehľad investícií v obci

* Rekonštrukcia obecného úradu, interiéru, elektroinštalácie a zakúpenie nového inventáru v kultúrnom dome, rekonštrukcia interiéru hasičskej zbrojnice ✔
* Vybudovanie multifunkčného ihriska, oplotenia a závlahy ihriska OŠK Rosina, rekonštrukcia ihriska s umelou trávou ✔
* Rekonštrukcia vozovky ulíc Pusté, Ku družstvu a Na Hájik, Do Chmelína, Veľká Voda, Na Briežky, Stará, Farská ulička, vybudovanie parkovísk v blízkosti kultúrneho domu a ihriska, rekonštrukcia námestia pred kostolom ✔
* Zakúpenie motorového vozidla Kia Ceed ✔
* Rozšírenie verejného osvetlenia a rozhlasu do oblasti novej výstavby v lokalitách Skotňa, Závršie a Lipovec a rozšírenie kamerového systému ✔

Zrekonštruované námestie pred kostolom
V budúcnosti je v pláne vybudovanie obecného zberného dvora a kompostoviska a modernizácia verejného osvetlenia.

Kultúra
-------

V obci sa pravidelne konajú kultúrne akcie:

* Vianočné trhy
* Súťaž v hasičskom športe Memoriál Karola Škvarnu (spojený s vystúpeniami známych kapiel ako Heľenine oči či Arzén)
* Stavanie mája
* Jeseň na dedine
* Fašiangový sprievod a zábava
* Deň otcov a Deň matiek
* Deň úcty k starším
* Uvítanie detí do života

Spolky a záujmové organizácie
-----------------------------

### Dobrovoľný hasičský zbor Rosina

V obci má dlhoročnú tradíciu miestny DHZ, ktorý v roku 2015 oslávil 120. výročie založenia. Zbor je vybavený najmodernejšou technikou. Dňa 13.2.2016 zbor obdržal nové hasičské vozidlo Iveco Daily a 13.11.2015 bol do užívania odovzdaný prívesný protipovodňový vozík, ktorého súčasťou je nasledovné vybavenie:

•    kalové čerpadlo, generátor elektrickej energie, prenosné osvetlenie, povodňové bariéry, elektrické kalové čerpadlo, plávajúce čerpadlo, set náradia

### Ďalšie organizácie

* Dobrovoľný hasičský zbor

* Slovenský zväz záhradkárov – základná organizácia
* Stolnotenisový oddiel Rosina
* OŠK Rosina
* Jednota dôchodcov Slovenska
* Miešaný spevácky zbor Sursum Corda Archivované 2016-07-11 na Wayback Machine

Galéria
-------

* Kultúrny dom s knižnicou počas rekonštrukcie (vpravo), v pozadí zrekonštruované zdravotné stredisko a hasičská zbrojnica (vľavo)Kultúrny dom s knižnicou počas rekonštrukcie (vpravo), v pozadí zrekonštruované zdravotné stredisko a hasičská zbrojnica (vľavo)
* Zrekonštruovaný chodník na starom cintoríneZrekonštruovaný chodník na starom cintoríne
* Workoutové ihriskoWorkoutové ihrisko
* Parkovisko pri starom cintoríneParkovisko pri starom cintoríne
* Nová materská školaNová materská škola
* Zrekonštruovaný dom smútkuZrekonštruovaný dom smútku
* Ulica Dolná rosinská počas rekonštrukcie a výstavby chodníkaUlica Dolná rosinská počas rekonštrukcie a výstavby chodníka
* Dom smútku pred rekonštrukciouDom smútku pred rekonštrukciou
* Zdravotné stredisko pred rekonštrukciouZdravotné stredisko pred rekonštrukciou
* Zrekonštruované zdravotné stredisko a hasičská zbrojnica (vľavo) a kultúrny dom s knižnicou pred rekonštrukciou (vpravo)Zrekonštruované zdravotné stredisko a hasičská zbrojnica (vľavo) a kultúrny dom s knižnicou pred rekonštrukciou (vpravo)
* Obecný úrad pred rekonštrukciouObecný úrad pred rekonštrukciou
* Ulica Dolná rosinská pred rekonštrukciouUlica Dolná rosinská pred rekonštrukciou
* Kostol v obciKostol v obci
* Zrekonštruované námestie pred kostolomZrekonštruované námestie pred kostolom
* Zrekonštruované námestie pred kostolomZrekonštruované námestie pred kostolom

Referencie
----------

1. ↑   *Registre obnovenej evidencie pozemkov* [online]. Bratislava: ÚGKK SR, [cit. 2011-12-31]. Dostupné online.
2. ↑   *Počet obyvateľov podľa pohlavia – obce (ročne)* [online]. Bratislava: Štatistický úrad SR, rev. 2023-04-03, [cit. 2023-04-12]. Dostupné online.
3. ↑   *Voľby do orgánov samosprávy obcí 2022 : Zoznam zvolených starostov* [online]. Bratislava: Štatistický úrad SR, 2022-10-30. Dostupné online.
4. ↑   Obyvatelia Rosiny pri Žiline tvrdia, že ich zabíja popolček z teplární. *tvnoviny.sk*. Dostupné online [cit. 2018-10-13].
5. ↑   *Oznam o realizácii rekultivácie odkaliska* [online]. www.teplarenzilina.sk, [cit. 2018-10-13]. Dostupné online.
6. ↑  HUSÁRIK, Janko. *Višňové: Dejiny*. Višňové : Obec Višňové, 2014. ISBN 978-80-971817-0-3. Kapitola II. Dejiny obce, s. 21.
7. ↑
8. ↑
9. ↑   *Archivovaná kópia* [online]. [Cit. 2015-11-22]. Dostupné online. Archivované 2015-11-22 z originálu.
10. ↑
11. ↑
12. ↑
13. ↑
14. ↑  KOVÁČ, Tomáš. *Obnova zdravotného strediska a hasičskej zbrojnice* [online]. rosina.sk, [cit. 2017-08-16]. Dostupné online.
15. ↑  KOVÁČ, Tomáš. *ZÓNA 40* [online]. rosina.sk, [cit. 2017-08-16]. Dostupné online.
16. ↑
17. ↑  KOVÁČ, Tomáš. *Slávnostné odovzdávanie hasičského auta* [online]. rosina.sk, [cit. 2017-03-02]. Dostupné online.
18. ↑  KOVÁČ, Tomáš. *Odovzdávanie protipovodňových vozíkov* [online]. rosina.sk, [cit. 2017-03-02]. Dostupné online.
19. ↑  AKADEMICKYREPOZITAR.SK. *Vladimír Tomáš Míka, Jaroslav Lysík: 95 rokov organizovaného záhradkárstva na Slovensku a 50 rokov organizácie záhradkárov v Rosine - Akademický repozitár* [online]. www.akademickyrepozitar.sk, [cit. 2018-11-02]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Rosina**

Externé odkazy
--------------

* Oficiálny web
* Základná škola Archivované 2014-01-07 na Wayback Machine
* ZO SZZ Záhradkárov[nefunkčný odkaz]
* Letecký pohľad na obec

| * z
* d
* u
Obce okresu Žilina (3 + 50) |
| --- |
| Mestá | 
* Rajec
* Rajecké Teplice
* Žilina

 |
| Ostatné obce | 
* Belá
* Bitarová
* Brezany
* Čičmany
* Divina
* Divinka
* Dlhé Pole
* Dolná Tižina
* Dolný Hričov
* Ďurčiná
* Fačkov
* Gbeľany
* Horný Hričov
* Hôrky
* Hričovské Podhradie
* Jasenové
* Kamenná Poruba
* Kľače
* Konská
* Kotrčiná Lúčka
* Krasňany
* Kunerad
* Lietava
* Lietavská Lúčka
* Lietavská Svinná-Babkov
* Lutiše
* Lysica
* Malá Čierna
* Mojš
* Nededza
* Nezbudská Lúčka
* Ovčiarsko
* Paština Závada
* Podhorie
* Porúbka
* Rajecká Lesná
* Rosina
* Stráňavy
* Stránske
* Stráža
* Strečno
* Svederník
* Šuja
* Teplička nad Váhom
* Terchová
* Turie
* Varín
* Veľká Čierna
* Višňové
* Zbyňov

 |

Autoritné údaje: * SNK: 85589